B4-1094/98, 0077 και 0081/99

Ψήφισμα σχετικά με την μετεγκατάσταση της εταιρίας Xerox Corporation

Το Ευρωπαϊκό Κοινοβούλιο,

- έχοντας υπόψη την οδηγία 75/129/ΕΟΚ, όπως τροποποιήθηκε από την οδηγία 92/56/ΕΟΚ σχετικά με την προσέγγιση των νομοθεσιών των κρατών μελών που διέπουν τις συλλογικές απολύσεις,

- έχοντας υπόψη την οδηγία 94/45/ΕΚ του Συμβουλίου σχετικά με την συγκρότηση Ευρωπαϊκού Συμβουλίου Έργων και με διαδικασία ενημέρωσης και διαβούλευσης των εργαζομένων σε επιχειρήσεις και ομίλους επιχειρήσεων κοινοτικής κλίμακας,

- έχοντας υπόψη το ψήφισμά του της 13ης Νοεμβρίου 1996 σχετικά με την αναδιάρθρωση και τη μετεγκατάσταση επιχειρήσεων στην ΕΕ ((ΕΕ C 362 της 2.12.1996, σελ. 147)),

A. λαμβάνοντας υπόψη ότι η εταιρία Xerox Corporation ανακοίνωσε αναδιοργάνωση οικονομικής δραστηριότητας και θέσεων απασχόλησης στο Mitcheldean (Αγγλία) και στο Venray (Κάτω Χώρες),

Β. επισημαίνοντας ότι τα εργοστάσια του Mitcheldean και του Venray είναι οι αποδοτικότερες παραγωγικές μονάδες της Xerox στον κόσμο και ότι χαρακτηρίζονται από άριστες βιομηχανικές σχέσεις,

Γ. λαμβάνοντας υπόψη ότι η Xerox αποτελεί σημαντικό εργοδότη στην περιοχή του Venray και τον κύριο εργοδότη στην περιοχή του Mitcheldean[semigr ] λαμβάνοντας υπόψη ότι δεν έχουν ακόμη ανακοινωθεί απολύσεις,

Δ. χαιρετίζοντας, από την άλλη πλευρά, την ανακοίνωση της Xerox για αύξηση του συνολικού ευρωπαϊκού παραγωγικού εργατικού δυναμικού της έως και κατά 1000 θέσεις εργασίας ως συνέπεια της νέας μονάδας της στο Dundalk,

E. εκφράζοντας την απογοήτευση και την ανησυχία του για την περιορισμένη διαβούλευση με εκπροσώπους των εργαζομένων ή με τις τοπικές αρχές του Mitcheldean,

ΣΤ. εκφράζοντας την ανησυχία του διότι η χρηματοδοτική στήριξη της ΕΕ μπορεί σε ορισμένες περιπτώσεις να επιτρέψει σε κράτη μέλη να προσελκύσουν εταιρίες από άλλα μέρη της Ένωσης χορηγώντας επιδοτήσεις και εξαιρετικά χαμηλούς φόρους,

1. καλεί την Επιτροπή να θέσει τέρμα σε καταστάσεις κατά τις οποίες η Ένωση και τα κράτη μέλη επιδοτούν άμεσα και έμμεσα μετεγκαταστάσεις εντός της Ένωσης[semigr ]

2. επισημαίνει ότι η δημιουργία απασχόλησης στην περιοχή του Dundalk αποτελεί σημαντική στήριξη της ειρήνης και συμφιλίωσης στη μεθοριακή περιοχή, και χαιρετίζει κατ' αρχήν την πρωτοβουλία για δημιουργία θέσεων απασχόλησης στην περιοχή[semigr ]

3. καλεί την Επιτροπή να αναφέρει στο Κοινοβούλιο κατά πόσον οι όροι τους οποίους προσέφεραν στη Xerox οι ιρλανδικές αρχές είναι σύμφωνοι με τη νομοθεσία και τις διατάξεις της ΕΕ[semigr ]

4. καλεί την Επιτροπή να αναφέρει στο Κοινοβούλιο κατά πόσον η Xerox εκπλήρωσε όλες τις απαιτήσεις του κοινοτικού δικαίου για ενημέρωση και διαβούλευση των εργαζομένων[semigr ]

5. καλεί την Επιτροπή να αναφέρει σε ποιο βαθμό οι προτάσεις σχετικά με τον επιζήμιο φορολογικό ανταγωνισμό μπορεί να προσφέρουν λύση για παρόμοιες περιπτώσεις στο μέλλον[semigr ]

6. χαιρετίζει το γεγονός ότι η Xerox εξετάζει ατομικές αιτήσεις εργαζομένων με τα κατάλληλα προσόντα από το Mitcheldean και το Venray για μετεγκατάσταση στη μονάδα του Dundalk[semigr ]

7. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, καθώς και τις κυβερνήσεις του Ηνωμένου Βασιλείου, των Κάτω Χωρών και της Δημοκρατίας της Ιρλανδίας.